Σκάνδαλο Θεσπρωτίας

Το Σκάνδαλο είναι ελληνικό χωριό του δήμου Σουλίου της περιφέρειας Ηπείρου (Σχέδιο Καλλικράτης). 

Παλαιότερα αποτελούσε ιδία κοινότητα και ανήκε  στην άλλοτε επαρχία Σουλίου. Από το 1999 έως το 2010 σύμφωνα με την  τότε διοικητική διαίρεση της Ελλάδας αποτελούσε ιδία κοινότητα του δήμου Αχέροντα. Από 1 Ιανουαρίου 2011 αποτελεί ίδια τοπική κοινότητας, της δημοτικής ενότητας Αχέροντα, του Δήμου Σουλίου.
Βρίσκεται 15 χλμ. νότια της Παραμυθιάς, κοντά στον ποταμό Κωκυτό. Πρόκειται για χωριό σε υψόμετρο 160 μ., ο πληθυσμός του οποίου, ασχολούμενος κυρίως με την μικροκτηνοτροφία και με τη γεωργία, το 1928 αριθμούσε 86 κατοίκους έχοντας δημοτικό σχολείο και τρεις συνεταιρισμούς ακτημόνων καλλιεργητών. Το 1971 αριθμούσε 184 κατοίκους και το 1981 ήταν 143. Στην απογραφή του 2001 αριθμούσε 267 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

Πηγές 
 "Εγκυκλοπαίδεια Πάπυρος Larousse Britannica" τομ.54ος, σελ.133.
 "Μεγάλη Ελληνική Εγκυκλοπαίδεια" τομ.ΚΑ΄, σελ.900.

Χωριά του νομού Θεσπρωτίας
Δήμος Σουλίου